Eid al-Adha

Eid al-Adha (Arabic: عيد الأضحى, romanized: ʿĪd al-ʾAḍḥā, lit. 'Feast of Sacrifice') be de second of de two main festivals insyd Islam alongside Eid al-Fitr. E dey fall for de 10th of Dhu al-Hijja, de twelfth den final month of de Islamic calendar. Dem generally dey carry forward celebrations den observances to de three days wey dey follow, dem know as de Tashreeq days.

Dem sam times sanso dey call Eid al-Adha Eid II anaa "Greater Eid" (Arabic: العيد الكبير, romanized: al-ʿĪd al-Kabīr). As plus Eid al-Fitr, dem dey perform Eid prayer for de morning of Eid al-Adha, after wich qurban de udhiyah anaa de ritual sacrifice of sheep, dem dey perform. Insyd Islamic tradition, e dey honour de willingness of Abraham make e sacrifice ein son as an act of obedience to God ein command. Dey depend on de narrative, either Ishmael anaa Isaac be referred to plus de honorific title "Sacrifice of God". Pilgrims wey dey perform de Hajj typically perform de tawaf den saee of Hajj for Eid al-Adha, along plus de ritual stoning of de devil for de Eid day den de days wey dey follow.

 Etymology 

De Arabic word عيد () dey mean 'festival', 'celebration', 'feast day', anaa 'holiday'. De word  be a triliteral root (ʕ-y-d), plus root meanings dem associate of "to go back, to rescind, to accrue, to be accustomed, habits, to repeat, to be experienced; appointed time anaa place, anniversary, feast day".

Dem dey bell de holiday عيد الأضحى (Eid-al-Adha) anaa العيد الكبير (Eid-al-Kabir) insyd Arabic. De words أضحى (aḍḥā) den قربان (qurbān) be synonymous insyd wey dey mean 'sacrifice' (animal sacrifice), 'offering' anaa 'oblation'. De first word dey cam from de triliteral root ضحى () plus de associated meanings "immolate; offer up; sacrifice; victimize". No occurrence of dis root plus a meaning wey relate to sacrifice dey occur insyd de Qur'an buh insyd de Hadith literature.

Dem dey pronounce Eid al-Adha Eid al-Azha den Eidul Azha, primarily insyd Iran wey be influenced by de Persian language, insyd de Indian subcontinent.

 Origin 

Na one of de main trials of Abraham ein life be make he receive den obey de command of God make he slaughter ein beloved son, Ishmael. According to de narrative, na Abraham keep having dreams say make he sacrifice ein son. Na Abraham know say na dis be a command from God. Na he tell ein son, as dem state insyd de Quran,

Na Abraham prepare make he submit to de will of God den make he slaughter ein son as an act of faith den obedience to God. During de preparation, na Iblis (Satan) tempt Abraham den ein family by he try make he dissuade dem from carrying out God ein commandment, wey Abraham drive Iblis away by he throw pebbles for ein top. For commemoration of dema rejection of Iblis, dem dey throw stones during Hajj rites for symbolic pillars, wey dey symbolise de place for wich na Iblis try make he dissuade Abraham.

Acknowledging dat na Abraham be willing make he sacrifice wat na be dear to am, God honour both Abraham den ein son. Na Angel Gabriel (Jibreel) call Abraham, "O' Ibrahim, you fulfil de revelations," wey na a ram from heaven be offered by Angel Gabriel to prophet Abraham make he slaughter instead of ein son. Chaw Muslims dey celebrate Eid al-Adha make dem commemorate both de devotion of Abraham den de survival of ein son Ishmael.

Dis story be known as de Akedah insyd Judaism (Binding of Isaac) wey dey originate insyd de Torah, insyd de first book of Moses (Genesis, Ch. 22). Dem dey refer de Akedah to insyd de Quran insyd ein 37th surah, As-Saaffat.

De word "Eid" dey appear once insyd Al-Ma'ida, de fifth surah of de Quran, plus de meaning "a festival anaa a feast".— Jesus, son of Mary, prayed, "O Allah, our Lord! Send us from heaven a table spread with food as a feast for us—the first and last of us—and as a sign from You. Provide for us! You are indeed the Best Provider." — Said Jesus, the son of Mary, "O Allāh, our Lord, send down to us a table [spread with food] from the heaven to be for us a festival for the first of us and the last of us and a sign from You. And provide for us, and You are the best of providers."

 Observances 

Wen dey precede Eid al-Adha den during de Eid den Tashreeq days, Muslims dey recite de takbir. Like for Eid al-Fitr, dem dey perform de Eid prayer for Eid al-Adha any time after sunrise den before de Zuhr prayer. Insyd de event of a force majeure, dem fi delay de prayer to de day after anaa de second day after Eid. De khutbah (sermon) dey follow de Eid prayer. For de conclusion of de prayers den sermon, Muslims dey embrace den exchange gifts den greetings plus one anoda, such as de phrase Eid Mubarak. Chaw Muslims sanso dey take dis opportunity make dem invite dema paddies, neighbours den colleagues to de festivities to better acquaint dem about Islam den Muslim culture.

 Udhiyah 
After de Eid prayer, udhiyah, anaa de ritual sacrifice of cattle, be performed. Affluent Muslims wey fi afford am sacrifice halal cattle, usually a camel, goat, sheep, anaa ram, as a symbol of Abraham ein willingness make he sacrifice ein son per. De animals for meet certain age den quality standards make dem consider dem for sacrifice. Insyd Pakistan alone, roughly 7.5 million animals, wey dey cost an estimated $3 billion (equivalent to $4.29 billion insyd 2024), na dem sacrifice insyd 2011. Dem generally dey divide de meat from de sacrificed animal into three parts: de family wey dey perform de udhiyah dey retain a third; while dem divide de remainder equally between friends den relatives, den de poor.

 Traditions 

Around de world, dem dey follow different traditions for Eid al-Adha. For example, insyd Pakistan den Afghanistan, applying henna be a famous tradition amongst women. Insyd Pakistan, kiddies receive Eidi wich be money den gifts wey elders dey give. Insyd de Middle East, dem dey make traditional sweets. Insyd African nations, dem dey give gifts among friends wey dem dey invite family to feasts. While de cultures be different, de key values of celebration remain de same. Those values be giving, feasts, family, den grant celebrations.

 Insyd de Gregorian calendar 

While Eid al-Adha always be on de same day of de Islamic calendar, de date for de Gregorian calendar dey vary from year to year since de Islamic calendar be a lunar calendar den de Gregorian calendar be a solar calendar. De lunar calendar be approximately eleven days shorter dan de solar calendar.Each year, Eid al-Adha (like oda Islamic holidays) dey fall on one of about two to four Gregorian dates insyd parts of de world, secof de boundary of crescent visibility be different from de International Date Line.

De list wey dey follow dey show de official dates of Eid al-Adha for Saudi Arabia as announce by de Supreme Judicial Council. Na dem estimate future dates according to de Umm al-Qura calendar of Saudi Arabia. De Umm al-Qura calendar just be a guide for planning purposes wey no be de absolute determinant anaa fixer of dates. Dey dey apply confirmations of actual dates by moon sighting for de 29th day of de lunar month prior to Dhu al-Hijja make dem announce de specific dates give both Hajj rituals den de subsequent Eid festival. De three days after de date dem list sanso be part of de festival. De time before de date dem list de pilgrims dey visit Mount Arafat wey dem descend from am after sunrise of de listed day.

Insyd chaw countries, de start of any lunar Hijri month dey vary based on de observation of de new moon by local religious authorities, so de exact day of celebration dey vary by locality.

 References 
Category:2025 Wiki Dey Love Ramadan Contributions

 Sources 

 Mittwoch, E. (1971). "ʿĪd al-Aḍḥā". In Lewis, B.; Ménage, V. L.; Pellat, Ch. & Schacht, J. (eds.). The Encyclopaedia of Islam, Second Edition. Volume III: H–Iram. Leiden: E. J. Brill. p. 1007. doi:10.1163/1573-3912_islam_SIM_3472. OCLC 495469525.

 External links 



Category:Abraham insyd Islam
Category:Animal festival anaa ritual
Category:Druze festivals den holy days
Adha
Category:Hajj
Category:Islamic holy days
Category:Islamic terminology
Category:Public holidays insyd Algeria
Category:Public holidays insyd Azerbaijan
Category:Public holidays insyd India
Category:Public holidays insyd Pakistan
Category:Public holidays insyd Bangladesh
Category:Public holidays insyd Myanmar
Hari Raya Haji
Category:Public holidays insyd Sri Lanka
Category:Public holidays insyd Turkey
Category:Public holidays insyd Malaysia
Category:Islamic festivals